(ฮอลลีวูด แคลิฟอร์เนีย ปี 1958)
ขอโทษด้วยนะคนสวย แต่ขนาดคุณร้องไห้จริงๆ มันยังดูปลอมเลย
คนต่อไป "บีอาทริซ กรูส… กรูส… กรู"…
กรูสซินสกี้ ฉันเองค่ะ
กรูสซินสกี้ ไม่มีนักแสดงที่ไหนชื่อแบบนี้กันหรอก
สาวน้อย ฉันกำลังมองหาดาราสาววัยรุ่นที่ดูมีระดับ
ไม่ใช่สาวจากมิดเวสต์ที่ดูกลมกลืนกับฉากหลัง
จริงๆ คือฉันเพิ่งมาจากเซนเตอร์พอยต์ รัฐอินดีแอนา
เพื่อตามหาความฝันในการเป็นดาราภาพยนตร์
อือ ก็เหมือนสาวทุกคนในเมืองนี้แหละ
ขอร้องล่ะค่ะ มีอะไรให้ฉันทำได้บ้างไหม
ย้อนเวลากลับไป แล้วเกิดเป็นคนอื่นสิ
โซเฟีย มาเลย
(โบมอนด์ - 1958 ดูหรูหราและงามเลิศ!)
คุณคือเฮเลนรึเปล่าคะ
ใช่ ฉัน…
มีอะไรให้ช่วยไหม
เดี๋ยวก็รู้
ฉันเพิ่งมาจากนิวยอร์ก ฉากในบรอดเวย์มันเริ่มน่าเบื่อ
และเพื่อนๆ ฉันบอกว่า คุณคือเอเย่นต์ที่ดีที่สุดในลอสแอนเจลิส
แปลกใจจัง คุณค่อยกลับมาตอนบ่ายโมงครึ่งดีไหม
เลิศ ขอเป็นบ่ายสองนะ ฉันต้องไปทานมื้อเที่ยง กับนักประชาสัมพันธ์ที่ร้านโรมานอฟส์
ขอโทษที ฉัน… ฉันยังไม่รู้ชื่อคุณเลย คุณ…
เดวีส์ค่ะ ไดแอน เดวีส์
ไดแอนมีเอเย่นต์ได้เพราะแบบนั้นเอง
เห็นไหม ฮิวโก ฮอลลีวูดเป็นเรื่องของการมีเส้นสายที่เหมาะสม
ผมมีเส้นสายบ้างก็ดีเหมือนกัน
อย่างตรงนี้ไปถึงลาส โคลินาส ต้องเดินทางไปเส้นไหนสายไหน
อย่ามาทำเป็นสู่รู้
เรื่องราวนี้บอกให้รู้ว่า อดีตสามารถส่งผลต่อเราในปัจจุบันได้
และอดีตของไดแอนก็เข้าใกล้เรามากกว่าที่คิด
อย่างที่ทุกคนรู้ นี่คือครั้งแรกในประวัติศาสตร์ของลาส โคลินาส
ที่เราจะเป็นเจ้าภาพจัดปาร์ตี้ปิดกองถ่ายฮอลลีวูด ที่นี่เย็นวันนี้
เฮอร์เบิร์ต เฮย์ส โปรดิวเซอร์ชื่อดังที่เป็นเพื่อนฉัน
เพิ่งปิดกองถ่ายหนัง เรื่อง "โคโค่ นัตซ์!" ของเขา
หนังตลกโปกฮาเกี่ยวกับ
"เพื่อนดวงจู๋สองคน ที่ไปเที่ยวฮาวายช่วงสปริงเบรก
และได้อะไรมากกว่าที่พวกเขาคาดหวังไว้"
"คาซาบลังกา" เตรียมหลีกทางได้เลย
คุณเดวีส์ครับ
ถ้าสถานที่ในเรื่องคือฮาวาย แล้วทำไมพวกเขาถึงมาถ่ายที่นี่
เหตุผลเดียวกับทุกคนที่มาถ่ายทำที่เม็กซิโก
- ธรรมชาติที่สวยงามของเรา - มันถูกกว่าต่างหาก
ทุกคนช่วยทำให้ฉันดูงามเลิศทีนะ
นี่คืองานที่สำคัญมาก เราต้องให้ทุกคนตั้งใจทำงาน
แชดกำลังส่งหน้าที่ของแต่ละคนให้ดู
ขอซองหน่อยค่า
คนฟังผิดกลุ่ม ไม่เป็นไร
เลิกประชุมได้
แม็กซิโม
นายได้รับมอบหมายงานพิเศษ
ไดแอนขอให้นายเป็นผู้ช่วยส่วนตัวของเธอ ในงานปาร์ตี้
แผนของเราที่จะทำให้นายใกล้ชิดกับเธอมากขึ้น…
กำลังได้ผลแล้ว
เยส! ผมได้เป็นคนแจกอาหารเรียกน้ำย่อย
โชคดีแล้ว ฉันต้องดูแลบัด แมคคินลีย์
เห็นได้ชัดว่าขาประจำของเขา ป่วยหรืออะไรสักอย่าง
คุณแมคคินลีย์คือใคร
นายไม่รู้ว่าบัด แมคคินลีย์คือใครงั้นเหรอ
ให้ตายสิ เขาเป็นดาราหนังไงเล่า
คุณจะได้ใช้เวลาอยู่กับดาราหนังด้วยเหรอ
คุณว่าคุณจะได้เข้าไปในพื้นที่แขกวีไอพีไหม
ผมไม่เคยเป็นคนพิเศษสุดๆ เลย
แค่คนพิเศษเฉยๆ ก็ไม่เคยเป็นด้วยซ้ำ แม้แต่ในสายตาแม่
ไม่รู้สิ ฉันแค่อยากมุดหัวอยู่ในกลุ่มคน ที่ได้งานเสิร์ฟธรรมดา
แทนที่จะต้องมาทำงาน ที่หรูหราหมาเห่ามากๆ มากๆ แบบนี้
เราสลับหน้าที่กันก็ได้
นายยอมทำเพื่อฉันเหรอ
โอ้โฮ เมโม
ฉันบอกไม่ถูกเลยว่ามันทำให้ฉันแฮปปี้แค่ไหน จริงๆ นะ พูดไม่ออกเลย
ระวังๆ หน่อยละกัน ได้ข่าวว่าคุณบัด แมคคินลีย์คือสัตว์สังคมตัวพ่อ
โอเค
ไง ฮูเลีย
หวัดดี
น้องสาวผมอยู่อะพาร์ตเมนต์คุณเป็นไงบ้าง
เธอเอาแต่ฟังเพลงทั้งวันเลยรึเปล่า
ไม่นี่ บางทีก็พักมาดูทีวีแทน
ผมขอบคุณคุณจริงๆ ที่ให้เธอไปอยู่ด้วย
จริงๆ นะ
ลุงดีใจที่ซาร่าได้อยู่ในที่ดีๆ
ซึ่งมันดีกว่าสถานการณ์ของลุง หลังจากที่ลุงได้คุยกับฟาเบียน
แม็กซิโมเพื่อนยาก…
คุณตื่นเต้นเหมือนผมไหมที่กำลังจะมีปาร์ตี้ฮอลลีวูด
ผมรอฟังข่าวคาวๆ จากคุณไม่ไหวแล้ว
ไม่…
ผมทำแบบนั้นแค่ครั้งเดียวพอ
ไม่เอาอีกแล้ว
ถูกของคุณ
ผมขอโทษ
เรื่องของเรื่องคือในระยะเวลาอันสั้นนั้น เราสร้างความทรงจำยอดเยี่ยมร่วมกันมากมาย
จำนี่ได้ไหม
นี่ด้วย
นี่อีก
เอาละ ผมจะไม่มีวันบอกคุณว่า ถ้าคุณไม่หาสกู๊ปฉาวๆ จากปาร์ตี้มาให้ผม
ผมจะเอารูปพวกนี้ไปให้ไดแอน แต่ว่า…
อุ๊ย! ผมเพิ่งหลุดปากไป
เข้าใจนะ
ไม่นะ อย่าทำแบบนี้เลย
ไม่งั้นผมตกงานแน่
ครอบครัวผมต้องการเงิน…
งั้น…
ผมเชื่อมือคุณได้ใช่ไหม
เวลากำลังเดินไปเรื่อยๆ
ชะตาของลุงอยู่บนเส้นด้าย
ในขณะที่ลาส โคลินาสเตรียมต้อนรับแขกเหรื่อ
สัปดาห์หน้าเหรอ ไม่ได้ ไม่มีทาง คุณห้ามลางานช่วงนั้น
ไดแอน ผมเลื่อนทริปนี้มาสองรอบแล้ว
หลานผมจะเข้าพิธีศีลจุ่มนะ
ฉันเข้าใจ ครอบครัวคือสิ่งสำคัญ แต่นี่คือธุรกิจ
พวกเขาทำพิธีศีลจุ่มปีหน้าไม่ได้เหรอ
หรืออาจรอให้เด็กโตพอที่จะเลือกศาสนาเอง
ยังไงผมก็ต้องไปเข้าพิธีด้วย
ฉันค่อยตอบปฏิเสธคุณทีหลังได้ไหม
ปาร์ตี้นี้เต็มไปด้วยคนที่ฉันเคยร่วมงานด้วย
และจากนี้ไปจนจบงาน
ฉันต้องใช้เวลาทุกวินาทีโฟกัสไปที่พวกเขา
ทำให้พวกเขาเห็นว่าฉันไม่แคร์พวกเขาอีกต่อไป
แท็บลอยด์
ฉันละเกลียดอีแร้งพวกนั้นจริงๆ
(ปี 1960)
ในที่สุดฉันก็จะได้เป็นดาราดัง การทุ่มเททำงานหนักใกล้เป็นผลแล้ว
บทนี้จะเปลี่ยนชีวิตฉันไปแน่นอน
ชื่อฉันอยู่ระดับเดียวกับลิซ เทย์เลอร์ และแจ็ค เลมมอน
พวกโปรดิวเซอร์รู้แล้วว่าคุณท้อง
พระเจ้า
พระองค์ยอดเยี่ยมที่สุด
ฟังนะ มันไม่เป็นไรเลย
เป็นสิ นี่คือโอกาสสำคัญของคุณ
อีกอย่าง คุณรับบทเป็นแม่ชี
คุณต้องรีบแต่งงานกับพ่อของเด็กทันที
มันไม่ได้ง่ายอย่างนั้นน่ะสิ
ฉันละอยากให้การแต่งงานมันยากกว่านี้
ไม่งั้นฉันคงไม่ได้แต่งไปห้ารอบหรอก
การอยู่ด้วยตัวเองมันผิดตรงไหน
แท็บลอยด์ได้เขียนข่าวกันมันแน่
ขอร้องล่ะ แต่งงานกับใครสักคนเถอะ ใครก็ได้
ไม่งั้นสตูดิโอนี้จะหาคนมาแทนคุณ
คุณคิดว่าคนอื่นจะสนใจจริงๆ เหรอ ว่าไดแอน เดวีส์ทำอะไรในชีวิตส่วนตัว
(เรื่องฉาวของไดแอน เดวีส์ยังไม่จบ: ใครคือพ่อของหนูน้อยแชด)
ผ่านมาตั้งสองปีแล้ว ทำไมไม่หยุดซะที
เวลาฉลามได้กลิ่นเลือดในน้ำ มันจะไม่ว่ายไปในทิศทางอื่น
คุณคือเอเย่นต์ของฉัน คุณหางานให้ฉันไม่ได้เหรอ
บทไหนฉันก็รับหมด
"ไดแอน เดวีส์ จากหวานใจของอเมริกา สู่หมาข้างถนนในอเมริกา"
ช่างคิดได้
ไม่ พวกเขาเรียกคุณว่าโสเภณี กุ๊ยข้างถนน วายร้าย…
นี่เป็นคำที่ฟังดูดีแล้วนะ
ยอมรับเถอะคนสวย มันจบแล้ว
รายการไหนจะจ้างคุณที่มีชื่อเสียงแบบนี้บ้างล่ะ
เอาเลย
เรียกฉันว่าโสเภณี กุ๊ยข้างถนน วายร้าย มันคือตัวตนของฉัน
และนี่คือเหตุผล
ที่ฉันนอนกับพ่อของคุณ
คัต! เยี่ยมมาก ทำได้ดีมากทุกคน
ยินดีด้วยนะ ดาราละครทีวีตอนกลางวันที่เรตติ้งสูงที่สุด
แม่สาวหน้าหวาน คุณก็รู้ว่าฉันไม่เคยหมดศรัทธาในตัวคุณเลย
มาเถอะ
(หลากรสแน่นอน โคโค่ นัตซ์!)
ฉันผ่านอะไรมาเยอะ แม็กซิโม
และตอนนี้ฉันจะได้ทำให้ทุกคนเห็นซะที ว่าฉันมาไกลแค่ไหน
ดูทุกคนหันมามองฉันเป็นตาเดียวนะ
ฉันเดินลงบันไดอีกทีดีไหม
หวัดดีครับ ผมเมโม เรเยส
ผมแค่อยากบอกว่า ผมตื่นเต้นมากที่จะได้เป็นคนคอยดูแลคุณ
ผมแค่… ผมไม่อยากเชื่อเลยว่าจะได้อยู่ข้างๆ คุณ
ตลอดปาร์ตี้นี้ คุณแมคคินลีย์
อะไรนะ เปล่า ผมไม่ใช่บัด แมคคินลีย์
นั่นต่างหาก บัด แมคคินลีย์
เดี๋ยวนะ นั่นดาราหนังเหรอครับ
บัด แมคคินลีย์คือสุนัขเหรอครับ
บัด แมคคินลีย์คือสัตว์สังคมตัวพ่อ
อย่าลืมนะว่าฉันบอกนายแบบนี้ นายจะได้จำไว้ให้ขึ้นใจ
สัตว์สังคมตัวพ่อ สัตว์เลยแหละ โอเคนะ ดีมาก
และถ้านายคิดว่าจะได้เข้าไปในพื้นที่แขกวีไอพี
นายเข้าใจผิดเหมือนเห่าต้นไม้ผิดต้น
เห่า จำไว้ด้วยว่าฉันพูดคำนี้
ไม่มีพื้นที่แขกวีไอพีสินะ
แค่อยู่ตรงนี้ พามันไปเดินเล่นทุกครึ่งชั่วโมง
มันเพิ่งกินมื้อเที่ยงจนอิ่มหนำ เพราะงั้นก็คอยดูด้วย
เดี๋ยวสิ
ดีใจจริงๆ ที่ในที่สุด พวกเขาก็ให้นักแสดงชาวเม็กซิกันเล่นในเรื่องนี้
ขอบคุณครับ
หนังเรื่องล่าสุดของคุณคืออะไรนะ
ผมเล่นหนังมาเฟียเมื่อปีที่แล้ว
รับบทเป็นพ่อค้ายาชาวเม็กซิกัน
หลังจากนั้นก็เล่นหนังคอมเมดี้วัยรุ่นติดเรต
รับบทเป็นพ่อค้ายาชาวเม็กซิกัน
แต่ก่อนหน้านั้น
ผมได้เล่นหนังไซ-ไฟล้ำยุคที่ผจญภัยในอวกาศ
รับบทเป็นพ่อค้ายาชาวเม็กซิกัน
เพราะงี้หนังเรื่องนี้จึงเป็นอะไรที่ดีต่อใจผมมาก
เหรอครับ คุณรับบทเป็นอะไร
เจ้าพ่อยาเสพติดชาวเม็กซิกัน
- ไงสาวๆ - หวัดดี
- เธอสวยจัง - ตายแล้ว
นี่ฉันเพิ่งจับได้ว่าคุณแอบมองผู้หญิงอื่นใช่ไหม
เปล่านะ ผม… เปล่า ผม… ผมรู้สึกเหมือนว่า ผมรู้จักเธอที่แอลเอ แต่นึกไม่ออกว่ายังไง
โอเค ให้ฉันช่วยนะ
มีวิธีไหนบ้างที่ทำให้ฉันนึกออกว่ารู้จักใครสักคน
- เธอเคยเป็นแคชเชียร์ที่ซูเปอร์มาร์เก็ตของคุณ - ไม่ใช่
คุณใส่เดรสแบบเดียวกันไปปาร์ตี้สละโสด
ไม่ใช่แน่นอน
คุณฉีกชุดว่ายน้ำเธอเป็นชิ้นๆ ก่อนประกวดนางงาม
อะไรนะ
ไดแอน เดวีส์
หวัดดีค่ะ ฉันคาร่า คิง
ดีใจสุดๆ ที่ได้เจอคุณ คุณคือแรงบันดาลใจชั้นดี
ขอบคุณนะ ฉันก็เป็นแฟนตัวยงของคุณเหมือนกัน
"คาร่า" ใช่ไหม
เราเกิดวันเดียวกันด้วยค่ะ
วันที่ 15 กันยายน
แน่นอน ฉันเกิดหลังคุณ 25 ปี แต่ก็นะ
ราศีกันย์ปังๆ
ไม่มีทางที่นางจะอายุน้อยกว่าฉัน 25 ปี
อย่าหลงเชื่อคำโกหก ของคนที่พูดเพื่อให้ตัวเองได้อยู่ในฮอลลีวูดต่อไป
โชคดีที่ฉันออกมาแล้ว จะได้ไม่ต้องปั้นหน้าหลอกใครตลอดเวลา
บ็อบบี้ ใครทำผมให้คุณน่ะ คุณดูเลิศสุดๆ ไปเลย
แม็กซิโม เห็นผู้ชายที่อยู่ตรงนั้นไหม นั่นเฮอร์เบิร์ต เฮย์ส
โปรดิวเซอร์ที่ปลดฉันออกจากหนัง เรื่องที่จะทำให้ฉันเป็นดาราดัง
ได้ข่าวว่าเขาจะใช้รีสอร์ตของเรา เป็นสถานที่ถ่ายทำหนังเรื่องใหม่ของเขา
ไปบอกเขากันเถอะว่าที่นี่ไม่ว่าง
แม้ว่างานของลุงคือการคอยตามติดไดแอน
แต่ลุงก็ไม่สามารถลืมงานสำคัญ ที่ได้รับมอบหมายในคืนนี้
ให้หาสกู๊ปข่าวเพื่อเอสเป็กตากูลาร์
คู่ที่นัวเนียกันอยู่นั่นอาจจะเป็นข่าวก็ได้
ลุงต้องรีบไปบอกฟาเบียน
ผมเอาแชมเปญมาให้คุณสักแก้วดีไหม
คุณจะได้ฉลองตอนหักอกเขา
ยกมาทั้งขวดเลย แล้วเก็บเงินที่ห้องเขา
เฮอร์เบิร์ต ตาเฒ่าเสเพล
ดูคุณสิ
(เอสเป็กตากูลาร์)
เนี่ยนะข่าวซุบซิบดีๆ
คู่นั้นเขาแต่งงานกันมาสามปีแล้ว
(รักแท้!)
เฮ้ สำหรับคู่รักฮอลลีวูด มันเป็นข่าวได้ไม่ใช่เหรอ
ผมบอกว่าผมอยากได้เรื่องคาวๆ
คุณมีเวลาหนึ่งชั่วโมงก่อนผมถ่ายทอดสด
หาข่าวอื้อฉาวมาให้ผมก่อนถึงเวลานั้น ไม่งั้น…
ผมไม่ต้องสาธยายให้คุณฟังหรอกเนอะ
ไม่งั้นผมจะเอารูปพวกนั้นไปให้ไดแอน
คุณไปได้แล้ว
คุณคิดยังไงกับที่นี่บ้าง
ชอบมาก
อันที่จริงผมหวังว่าหนังเรื่องถัดไป…
ขอฉันเบรกคุณตรงนี้ก่อน
เราไม่สนใจจะให้เช่ารีสอร์ต เพื่อถ่ายหนังคุณภาพต่ำเรื่องถัดไปของคุณ
ว่าไงนะ
เปล่า ผมไม่ได้ต้องการรีสอร์ตนี้
ผมต้องการคุณ ไดแอน
โทษที ว่าไงนะ
ฮอลลีวูดชอบเวลาเห็นคนรุ่นเก๋ากลับมาโลดแล่น
คุณคิดว่าไง อยากรับบทตัวนำในหนังเรื่องใหม่ของผมไหม
ผมคิดเสมอว่า คุณนำความสง่างามและอ่อนช้อยมาสู่จอหนัง
คุณเคยเป็นคนขับรถของฉัน
และคุณเคยเป็นคนรักของฉัน
แล้วคุณก็กลับไปเป็นคนขับรถ และเป็นคนรักของฉันอีกครั้ง
จากนั้นคุณก็เป็นผู้เชี่ยวชาญ ด้านออร์โธพีดิกส์ของฉัน
แล้วคุณก็เป็นคนเตรียมพิธีบาร์มิตซวาห์ ให้ลูกชายฉัน
ตอนนี้คุณคือฆาตกรที่ฆ่าฉัน
(ปี 1977)
ขอบคุณค่ะ ฉันรักพวกคุณ
ดีใจจังที่พวกเขาฆ่าฉันตายในรายการนี้ ทีนี้ฉันจะได้กลับไปเล่นหนังต่อ
แม่สาวหน้าหวาน คุณจะไม่ได้กลับไปเล่นหนังอีก
คุณคือข่าวขำๆ ตามแท็บลอยด์
(ไดแอน เดวีส์กับบิกินีในวัยกว่า 40… ปังหรือพัง)
อย่างน้อยก็ไม่ใช่ข่าวว่าใครคือพ่อของแชด
(สรุปแล้วพ่อของแชดคือใคร)
มีอะไรที่ฉันทำได้อีกไหม
โทษที ไม่มี คุณ… หนังอยากเข้าถึงกลุ่มเด็กรุ่นใหม่
และแฟนๆ ของคุณทุกคน ก็เป็นแม่บ้านวัยกลางคนกันหมดแล้ว
ก็แค่… ที่รักจ๋า ยอมรับเถอะ มันจบแล้ว
แต่มองในแง่ดีแล้ว คุณยังดูสวยสดอยู่เลย
น่าเสียดายที่คุณยึดมันเป็นอาชีพไม่ได้
หนึ่ง สอง…
"ปั้นก้นสวย" ติดชาร์ตเบตาแม็กซ์อันดับหนึ่ง
และสินค้าเครื่องดื่มเชคของคุณก็ดังเป็นพลุแตก
แม่สาวหน้าหวาน ฉันไม่เคยหมดศรัทธาในตัวคุณเลย
ฉันแค่ต้องสร้างตัวตนฉันขึ้นมาใหม่อีกครั้ง
แต่ฉันเลือกที่จะทำด้วยตัวเอง
หวังว่านี่จะเป็นการส่งสารให้รู้ ว่าผู้หญิงสามารถทำได้ทุกอย่าง
ถ้าพวกเขาทำด้วยความแน่วแน่และมั่นใจ
ไม่รู้สิ
ฉันไม่แน่ใจ ฉัน… ฉันเขินไปหมดแล้ว ฉัน…
รู้แล้วๆ นี่มัน… เป็นความคิดที่บ้ามากๆ เห็นได้ชัดว่าคุณมูฟออน…
ฉันอยากได้บทนั้น
งั้นมันก็เป็นของคุณแล้ว
เราแค่มีปัญหาเล็กๆ นิดหน่อย
ผมต้องทำให้หัวหน้าที่สตูดิโออยากได้คุณให้ได้
รู้ไหม คุณหรูหราสง่างามมาก
ขอบคุณ นี่แหละตัวตนของฉัน
แต่ตัวละครนี้มันตรงกันข้ามเลย
ฉันเปลี่ยนได้ บทคืออะไรเหรอ
เธอเป็นแค่สาวจากมิดเวสต์ ที่ดูกลมกลืนกับฉากหลัง
ล้อเล่นสินะ
คุณว่าคุณตีความหมายของตัวละครนี้ ให้ผมฟังได้ไหม
ไม่มีปัญหา
คุณจะเห็นเองว่าไม่มีผู้หญิงคนไหน
เรียบง่ายติดดินและเป็นคนบ้านๆ มากไปกว่าฉันแล้ว
แชมเปญราคาแพงหูฉี่ที่คุณขอครับ คุณเดวีส์
จังหวะแย่มาก
อีกสิบนาทีไปหาฉันที่ออฟฟิศ แล้วเอาแชมเปญไปเก็บในห้องสวีทของฉันซะ
เดี๋ยวฉันมานะ
ขอโทษนะ คุณแมคคินลีย์…
ไม่ใช่ว่าผมไม่ตื่นเต้นที่ได้อยู่กับคุณ
แต่ผมแค่นึกว่าคุณคือเซเลบตัวจริงซะอีก
บัด แกจะไปไหนน่ะ
บัด แมคคินลีย์ หยุดเดี๋ยวนี้นะ หยุด
แย่มาก แกเป็นหมาที่แย่มากๆ
เฮ้ คุณน่ะ ช่วยหันมาทางนี้หน่อยได้ไหม
เราอยากถ่ายรูปบัดกับคนดูแลมันน่ะ
คุณชื่ออะไรเหรอ
เม… เมโมครับ เมโม เรเยส
ขอโทษนะคะ เราขอพาคุณสองคนไปยังพื้นที่แขกวีไอพีได้ไหม
ได้นะคะ ยินดีต้อนรับ
ขอบคุณครับ
เก่งมาก แกเป็นหมาที่น่ารักที่สุด
คุณเดวีส์ครับ
ฉันไม่ได้คิดถึงอินดีแอนามานานมากแล้ว
ระหว่างที่เกิดภัยแล้ง พ่อฉันหาเงินมาจ่ายหนี้ไม่ทัน
ธนาคารเลยมายึดฟาร์มไป
ครอบครัวเราไม่เคยฟื้นตัวได้อีกเลย
พ่อเครียดหนักมาก
แม่พยายามเป็นเสาหลักให้เรา แต่แม่ก็…
ขอโทษที
ไดแอน ไม่เป็นไรนะครับ
ดีกว่าไม่เป็นไรซะอีก
รู้อยู่แล้วว่าถ้าฉันดูรูปเก่าๆ พวกนี้ มันจะช่วยให้ฉันอินกับตัวละครได้
เอาละ ฉันดูเป็นไงบ้าง
- เปี่ยมเสน่ห์เหมือนทุกทีครับ - ความปังที่ไม่ต้องพยายามของฉันนี่นะ
ฉันต้องเปลี่ยนไปใส่ชุดที่… ดูธรรมดา
เดี๋ยวฉันมานะ
คุณเดวีส์
จู่ๆ…
(แชดกับพ่อ - ปี 1964)
สิ่งที่ลุงต้องหาให้ฟาเบียนก็มาอยู่ในมือลุงแล้ว
ข่าวคาวชิ้นใหญ่สุดของเซเลบ ที่ลุงจินตนาการแทบไม่ออก
รูปของแชด…
กับพ่อของเขา
สองทศวรรษที่ผ่านไปนั้น
ไดแอนปฏิเสธไม่เปิดเผยความจริง เกี่ยวกับพ่อของแชด
เพียงเพื่อทำให้คนสงสัยหนักกว่าเดิม
งั้นถ้าลุงเอารูปให้ฟาเบียน
มันจะแก้ปัญหาที่ลุงมีกับเอสเป็กตากูลาร์ได้
แต่มันจะเป็นการหักหลังหัวหน้าครั้งใหญ่ของลุง
ลุงจะมองหน้าตัวเองลงได้ไง ถ้าเอารูปนั้นไปให้ฟาเบียน
แต่ถ้าลุงไม่ให้ แล้วลุงจะทำงานต่อได้ไง
ลุงต้องไปคุยกับดอน ปาโบล
(โคโค่ นัตซ์! ทุกคนจะได้โดนสักดอก!)
ดอน ปาโบล
ผมเจอปัญหาใหญ่เข้าแล้ว
คุณจะทำยังไงถ้าต้องเลือกระหว่างปกป้องตัวเอง
กับการเป็นคนจงรักภักดี
มันไม่ใช่การตัดสินใจที่เราควรต้องเลือก
แต่พักหลังมานี้ ฉันเองก็สงสัย
ถ้าการจงรักภักดี มันไม่ทำให้เราได้รับการตอบแทนเท่าที่ควร
แล้วผมควรทำไงดี
แล้วลุงก็เห็นสีหน้า
แววตาที่ทรงพลังของดอน ปาโบล
ตอนที่เขากำลังจะสอนบทเรียนที่ฉลาดล้ำให้ฟัง
ไม่รู้สิ
เวลาจะหมดแล้ว
และลุงยังหาอะไรให้ฟาเบียนไม่ได้เลย นอกจากรูปใบนี้ที่อยู่ในกระเป๋า
ให้ตาย ผมนึกออกแล้ว
มาเร็ว
- โจแอนนา ชิลเลอร์ - คะ
เดี๋ยวสิ… ตอนนี้ฉันชื่อคาร่า คิงแล้ว
ว่าแล้วเชียว คุณคือพี่สาวของแนนซี่
คนที่คอยซื้อเหล้ามาให้เราสมัยมอปลาย
เมากันเละเทะไปเลย
ขอบคุณ
ดีใจที่ได้เจอคุณนะ
ให้ตายสิ หวังว่าเธอคงไม่บอกแม่ผมนะ ว่าผมแอบกินเหล้าสมัยมอปลาย
ในตอนนั้นเอง การได้เห็นปฏิกิริยาของคาร่าที่มีต่อแชด
และจำได้ว่าเธอพูดเรื่องอายุของเธอ ให้ไดแอนฟัง
ลุงก็ปิ๊งขึ้นมาเลย
ลุงว่าลุงน่าจะหาสกู๊ปที่ฟาเบียนอยากได้เจอแล้ว
คืองี้นะ ฮิวโก
แขกทุกคนที่มาพักที่ลาส โคลินาส ต้องแสดงสำเนาบัตรประจำตัว
แปลว่าลุงมีหลักฐานถึงตัวตนที่แท้จริงของคาร่า
และข้อเท็จจริงที่ว่าเธอแก่กว่าที่เธออ้างมากนัก
เชื่อสิ เฮิร์บ ฉันยังรักการไปงานเทศกาลของรัฐ
ได้นั่งเกวียน กินข้าวโพด อะไรก็ช่าง
ไม่มีใครเป็นผู้สาวมิดเวสต์ ที่ติดดินได้มากกว่าฉันแล้ว
เห็นไหม ฉันพูดว่า "ผู้สาว" ฟังดูบ้านๆ และน่าเอ็นดูดีจัง
ว้าว ทั้งรูปลักษณ์ ทั้งเสียง มันช่าง…
ธรรมดามาก
ผมละเชื่อสุดใจเลย
คุณเหมาะกับบทนี้ที่สุด
วิเศษเลย ขอบคุณค่ะ เฮิร์บ
ขอโทษครับ ฟาเบียน โซลาเรสอยู่ข้างนอก
เขาเจอหลักฐานว่าดาราหน้าใหม่ อายุมากกว่าที่เธอกล่าวอ้างถึงสิบปี
เขากำลังจะถ่ายทอดสดรายงานข้อมูลนี้
ถามจริง เราต้องขัดขวางเขา
ผมนึกว่าคุณไม่ชอบเธอ คุณบอกว่าเธอเฟคและขี้โกหก
ก็ใช่ไง แต่มันไม่สำคัญหรอก
โอย พวกอีแร้งชอบซุบซิบนี่ไม่รามือจริงๆ
เรารายงานสดจากด้านนอกของลาส โคลินาส พร้อมกับเรื่องราวสุดเอ็กซ์คลูซีฟ
หยุดเดี๋ยวนี้เลยนะ อย่าพูดอีกแม้แต่คำเดียว
ฉันไม่สนว่าคุณถ่ายทอดสดอยู่
ฉันละเหนื่อยหน่ายกับคนอย่างคุณจริงๆ
คอยแต่จะเล่นงานผู้หญิงบริสุทธิ์ วิจารณ์ทุกก้าวย่างของเรา
เราคือคนที่เปิดเผยตัวตนของเราสู่สาธารณะ
กล้าหาญพอที่จะไล่ตามความฝัน
ขณะที่คุณมุดหัวอยู่ในมุมมืดอย่างกับแวมไพร์
พยายามทำลายเรา
มันจะไม่มีวันเกิดขึ้นที่นี่
ไม่ใช่ที่รีสอร์ตของฉัน
โอเค ไม่มีใครเป็นแวมไพร์ทั้งนั้น ทุกคนใจเย็นๆ ก่อน
ฟังฉันให้ดีนะ ฉันจะฟ้อง
ฉันจะฟ้องพวกคุณทุกคน…
ผมรู้ว่าเรื่องซาร่ามันน่าลำบากใจ
แต่มันจะต้องดีขึ้นแน่นอน
อย่างน้อยแม็กซิโมก็ไม่สร้างปัญหา
คงถูกของคุณแล้ว
เราดูทีวีกันดีไหม
มันมักจะช่วยให้คุณใจเย็นลง
เลิกคิดเรื่องครอบครัวสักแป๊บนึงก็ยังดี
ฉันจะฟ้องคุณ รู้ไหมว่าฉันเป็นใคร
นั่นแม็กซิโมไม่ใช่เหรอ
เอ่อ… เอิ่ม…
ไม่มีใคร…
เอิ่ม…
งั้น… เรามาเล่น…
ซ่อนแอบดีไหม
ผมเป็นคนนับเอง หนึ่ง…
สอง… สาม…
รู้ไหมว่าฉันเป็นใคร ฉันเข้าชิง รางวัลเอ็มมีสาขารายการช่วงกลางวันปี 1977
โอเคๆ ผมจะไม่พูดอะไรทั้งนั้น
ตัดเข้าโฆษณาเลย
ขอบคุณ
ไม่ ขอบคุณคุณนั่นแหละ
ทุกอย่างถูกบันทึกภาพไว้หมดแล้ว ขุมทองของเราชัดๆ
ผมจะเปิดฉายวนไปเป็นเดือนเลยแหละ
อยากทำอะไรกับฉันก็เชิญ
แต่อย่าคิดมารบกวนแขกของฉันเป็นอันขาด
- ไดแอน ขอความเห็นหน่อย - แม็กซิโม ฉันจะไปเปลี่ยนชุด
- แล้วกลับไปปาร์ตี้ - เดี๋ยวสิ ขอร้องล่ะ ไดแอน
ผมจะให้เวลาคุณอีกหน่อย
แต่ตอนนี้…
คุณติดค้างผมอยู่
สรุปลุงก็ยังไม่ตกงาน
แต่การจะทำแบบนั้นได้
ลุงเกือบทำร้ายคนอื่นๆ ไปด้วย
ลุงกลายเป็นคนแบบไหนกันเนี่ย
ในที่สุด
เราจะได้เข้าเรื่องตอนที่ลุงกลายเป็นนักธุรกิจ
แสนโหดเหี้ยมอำมหิตที่ทุกคนต้องเบ้ปากใส่
โอเค หลานจะตื่นเต้น กับเรื่องราวช่วงนั้นมากไปแล้ว
ผมชอบเรื่องราวมันๆ ที่สุด
ก็สมควรแล้วล่ะ สิ่งต่างๆ กำลังจะมันหยดติ๋ง
ผมบอกว่า "ก็ได้ เงินของคุณนี่นา"
เฮิร์บ ฉันรู้สึกขอบคุณในข้อเสนอของคุณมาก
แต่เกรงว่าฉันต้องขอผ่าน
จริงเหรอ ผมนึกว่านี่คือทุกอย่างที่คุณต้องการซะอีก
ฉันใช้เวลาทั้งชีวิตสร้างตัวตนขึ้นมาใหม่
ทั้งหมดก็เพื่อเอาตัวรอด ในเมืองที่ชอบหาเรื่องทำร้ายฉัน
อากาปุลโกคือที่ที่ฉันเติบโตก้าวหน้า และฉันเป็นอย่างที่อยากเป็นได้ที่นี่
ขอให้คุณโชคดีนะ เฮิร์บ เดินทางกลับบ้านปลอดภัย
อือ เธอไม่เหมาะกับบทนั้นเลยสักนิด
ยินดีด้วยนะครับ คุณเดวีส์ สำหรับค่ำคืนที่แสนวิเศษนี้
ขอบคุณ แม็กซิโม มาดื่มกับฉันหน่อยสิ
คืนนี้คุณทำงานได้ดีมาก และฉันจะทำเป็นมองไม่เห็นไม่ได้
แต่อย่างแรกที่ต้องทำพรุ่งนี้
เราต้องหาคำตอบให้ได้ ว่าใครเป็นคนปล่อยข้อมูลนั้นให้ฟาเบียน
ดอน ปาโบล มาฉลองกันเร็ว
เกรงว่าคุณต้องฉลองโดยไม่มีผม
นี่อะไร
ขอบคุณสำหรับโอกาสและมิตรภาพ ที่คุณมอบให้ผมที่นี่
แต่ตอนนี้ที่ปาร์ตี้จบลงแล้ว
ผมต้องไปจากลาส โคลินาส
เพื่ออยู่กับครอบครัวผมที่เม็กซิโกซิตี
เห็นได้ชัดว่าผมแยกร่างอยู่ทั้งสองที่ไม่ได้
นี่คือจดหมายลาออกของผม มีผลทันที
แม็กซิโม
ฉันภูมิใจในความสำเร็จของนายมาก
เราทำตามแผน ให้นายได้ใกล้ชิดเพื่อนเราให้มากขึ้นได้สำเร็จ
ฉันรู้ว่านายจะไปได้อีกไกล โดยไม่ต้องมีฉันคอยช่วย
โชคดีนะไอ้หนู
หลายทศวรรษก่อน
ดอน ปาโบลเลือกลาส โคลินาส ก่อนครอบครัวของตัวเอง
แต่ในคืนนั้น…
ในที่สุดเขาก็เลือกอีกเส้นทางนึง
(ลาส โคลินาส)
ฮิวโก ก่อนหน้านี้หลานถามเรื่องเส้นสาย
เหตุผลที่ลุงเล่าเรื่องนี้ให้ฟัง
ตอนนี้หลานรู้รึยัง
แน่นอนครับ ชีวิตมันมักจะ…
ไม่ครับ ไม่รู้เลย
จะบ้าตาย ลุงของนายพยายามตัดสินใจ ว่าเขาควรไปเยี่ยมคนจากในอดีตของเขาไหม
ที่เขาลังเลใจอยู่ตอนนี้คือ เขาควรเดินรอยตามแบบที่ดอน ปาโบลทำ
ที่คว้าโอกาสแก้ไขความสัมพันธ์ในอดีต
หรือควรเอาอย่างไดแอน ที่ตัดสินใจปล่อยอดีตให้เป็นอดีตไป
แต่ละแบบก็มีการตัดสินใจที่เหมาะๆ ในตัวของมัน
แล้วการตัดสินใจที่เหมาะกับเขาคือแบบไหน
ปกติเขาไม่ค่อยพูด
แต่พออ้าปากขึ้นมาละก็ พูดเป็นต่อยหอยเลยแหละ
- ผมจะไปดูสถานที่ที่เพิ่มเข้ามาก่อน - ได้
หลานคิดว่าลุงควรทำไง
ผมก็พูดยาก
ยิ่งลุงไม่ยอมบอกผมด้วยว่าลุงคิดจะไปเจอใคร
เดี๋ยวก็รู้น่า
โชคดีที่เรากำลังจะไปเจอใครคนนึง ที่อาจมีคำตอบ
ขอโทษที
อะไร
ว้าว
ไม่อยากเชื่อสายตาตัวเองเลย
หวัดดี
พ่อ มีใครก็ไม่รู้มาหาแน่ะ
"ใครก็ไม่รู้" งั้นเหรอ
ฉันบินมาฉลองพิธีเรียนจบอนุบาลของนายนะ
ยังไงก็เถอะ มันห่วยจะตาย
แม็กซิโมเหรอ
หวัดดีเพื่อนยาก
เมโมของฉัน
ว้าว
เขาเรียกฉันว่า "ใครก็ไม่รู้"
เมมีโต
คำบรรยายโดย ชลันธร เรืองภักดี